als_Latn dik_Latn tur_Latn
Promovimi i të Drejtave
Trajton ankesat apo kërkesat që nuk përfshihen në dy seksionet e para, bashkëpunon me organizatat joqeveritare si dhe bën studime në fushën e zbatimit të të drejtave dhe lirive të njeriut.
Ermir Kapedani- KOMISIONER
Ermir Kapedani ka lindur më 28 shtator të vitit 1971 në Tiranë. Ai ka kryer Shkollën e mesme të Pergjithshme “Qemal Stafa”, Tiranë në vitet 1988-1992, si dhe është diplomuar si Jurist në vitin 1996 pranë Universitetit të Tiranes, Fakulteti i Drejtësisë me mesatare të përgjithshme 9.7.
Është i martuar dhe ka dy fëmijë.
Ai zotëron aftesi komunikuese dhe bashkëpunimi mjaft të mirë në ekip, bazuar kjo në funksionet shoqërore të vazhdueshme që ka ushtruar gjatë periudhave të studimit dhe në punë, duke mbajtur përgjegjësi drejtuese në të gjitha grupet ku ka punuar.
Z. Kapedani ka ideuar dhe organizuar Forumin Rinor për të verbër, me synimin e integrimit të të rinjve të verbër në drejtim të arsimimit, punësimit, vetëpërfaqësimit në shoqeëri, aktivizimin në aktivitete kulturore- sociale, edukimin mbi mundësitë e karrieres, rritjen e kapaciteteve për pjesëmarrje aktive në vendimmarrje për të drejtat e tyre.
Ai ka organizuar komunitetin e të verbërve të degës Tiranë në të gjitha nivelet duke udhëhequr dhe zbatuar gjithë aktivitetet e nevojshme për implementimin e projekteve të lidhura më këtë kategori sociale të drejtuara gjatë eksperiencave të tij të punës.
z. Kapedani ka ushtruar një seri funksionesh si më poshtë :
Janar 1998– Dhjetor 1999, Koordinator i Projektit “Zhvillimi i aktiviteteve te SHVSH”, Dega Tirane, Financuar nga Bashkia Tiranë
Prill- Nëntor 2003 Drejtor i projektit “Integrimi i fëmijeve të verbër në familje”, financuar nga Fondacioni Soros
Prill-Tetor 2004, Drejtor i Projektit “ Aktivitete për fëmijët e verbër një mundësi për intengrim:, financuar nga Fondacioni Soros
Janar – Nëntor 2005, Drejtor i Projektit “Marrja e njohurive kompjuterike nga personat e verbër një mundësi për integrim”, financuar nga CIDA dhe Fondacioni Soros
Prill- Korrik 2005, Drejtor i Projektit “Pjesëmarrja e qytetarëve të verbër në zgjedhjet e përgjithshme parlamentare”, financuar nga Prezenca e OSCE ,Tiranë
2005- Drejtues i Sekretariatit teknik pranë KKPAK
als_Latn als_Latn azj_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn